Sidste sommer afpressede manden, der er medlem af Den Internationale Klub, en mor for 40.000 kroner - narkopenge, som kvindens søn ikke havde kunnet betale, oplyser DR Nordjylland. Manden og tre andre medlemmer af Den Internationale Klub, er desuden sigtet for besiddelse af adskillige kilo amfetamin. Ved retssagens start mandag vil retssalen være fyldt med betjente, der skal holde styr på de mange medlemmer af Den Internationale Klub, som forventes at møde op. Alle vil af sikkerhedsmæssige årsager blive kropsvisiteret oplyser anklager fra Nordjyllands Politi Philip Pagter til DR Nordjylland.

Opsummering:
En 44-årig mand af libanesisk afstamning er sigtet for røveri, tyveri og afpresning. Hans retssag starter i Retten i Aalborg mandag formiddag.